text: Bombehundene afsøger området
  10 marts 2016 kl. 16.47
  Politiets bombehunde undersøgte torsdag eftermiddag grundigt Urbanskolen i Esbjerg indvendig og udvendig. 
  Politiets bombehunde snuser sig rundt i området. Forsvarets ammunitionsryddere er også ankommet, og de har rullemarie med. Den skal bruges til at undersøge, fjerne og uskadeliggøre ting, der mistænkes for at være en bombe.
  Der er ankommet en ambulance til stedet, hvis der skulle ske noget. Politihjemmeværnet er  ankommet for at holde vagt.
  Jannick Jøhnk Nielsen fra 9. klasse på Urbanskolen er en af de mange elever, der pludselig blev vidne til politiets indsats på skolen.
  - Det var rimelig voldsomt. Vi blev alle sammen sendt ud på det grønne område.  Og der var mange børn, der var bange, fortæller Jannick Jøhnk Nielsen til TV SYD.
  Se hele klippet med Jannick Jøhnk Nielsen  øverst.
  